《送韩校书赴江西》
唐代·无可

车马东门别，扬帆过楚津。花繁期到幕，雪在已离秦。

吟落江沙月，行飞驿骑尘。猿声孤岛雨，草色五湖春。

折苇鸣风岸，遥烟起暮蘋.鄱江连郡府，高兴寄何人。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。